CELEX: 62011CN0351
Language: et
Date: 2011-07-04 00:00:00
Title: Kohtuasi C-351/11: Eelotsusetaotlus, mille on esitanud Rechtbank van eerste aanleg te Antwerpen (Belgia) 4. juulil 2011 — KGH Belgium NV versus Belgia riik

24.9.2011   
            
            
               ET
            
            
               Euroopa Liidu Teataja
            
            
               C 282/6
            
         Eelotsusetaotlus, mille on esitanud Rechtbank van eerste aanleg te Antwerpen (Belgia) 4. juulil 2011 — KGH Belgium NV versus Belgia riik
   (Kohtuasi C-351/11)
   2011/C 282/12
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van eerste aanleg te Antwerpen
   
      Põhikohtuasja pooled
   
   
      Kaebuse esitaja: KGH Belgium NV
   
      Vastustaja: Belgia riik
   
      Eelotsuse küsimused
   
   
               1.
            
            
               Kas nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 217 lõiget 2 tuleb tõlgendada nii, et liikmesriigid võivad tollimaksu summa kohta arvestuskande tegemise üksikasjaliku korra määramisel piirduda oma siseriiklikes õigusaktides selliste sätete kehtestamisega, mis sätestavad üksnes seda, et
               
                           —
                        
                        
                           „arvestuskande tegemine” on nende siseriiklike õigusnormide kohaselt „tollivõlast tuleneva maksusumma märkimine arvestusdokumentidesse või mõnele muule samaväärsele teabekandjale” — käsiteletaval juhul tollimaksude ja aktsiiside üldseaduse (Algemene Wet inzake douane en accijnzen) artikli 1 punkt 6, mida on ühtlustatud 18. juuli 1977. aasta kuningliku dekreediga (Belgisch Staatsblad, 12.9.1977, lk 11425) ja kinnitatud 6. juuli 1978. aasta tollimaksude ja aktsiiside seadusega (Wet inzake douane en accijnzen, Belgisch Staatsblad, 12.8.1978, lk 9013) ning 1. jaanuarist 1994 asendatud 22. detsembri 1989. aasta tollimaksude ja aktsiiside üldseaduse muutmise seaduse (Wet tot wijziging van de algemene wet inzake douane en accijnzen, Belgisch Staatsblad, 30.12.1993, lk 29031) artikli 1 punktiga 4,
                           ja
                        
                     
                           —
                        
                        
                           eeskirjad tollivõlast tulenevate maksusummade suhtes arvestuskande tegemise kohta ja nende summade tasumise tingimused tulenevad Euroopa Ühenduse määrustest — käsiteletaval juhul tollimaksude ja aktsiiside üldseaduse artikkel 3, mida on ühtlustatud 18. juuli 1977. aasta kuningliku dekreediga ja kinnitatud 6. juuli 1978. aasta tollimaksude ja aktsiiside seadusega ning 1. jaanuarist 1994 asendatud 22. detsembri 1989. aasta seaduse maksude kehtestamise kohta artikliga 72,
                           või peavad liikmesriigid tolliseadustiku artikli 217 lõike 2 täitmiseks oma siseriiklikes õigusnormides määrama, millisel viisil tolliseadustiku artikli 217 lõikes 1 ettenähtud arvestuskanne tegelikult tehakse, et võlgnik saaks kontrollida kas tolliasutus on sellise kande tegelikult teinud?
                        
                     
         
               2.
            
            
               Kas tolliseadustiku artikli 217 lõiget 2 tuleb tõlgendada nii, et juhul kui siseriiklikud õigusnormid sätestavad vaid seda, et
               
                           —
                        
                        
                           „arvestuskande tegemine” on nende siseriiklike õigusnormide kohaselt „tollivõlast tuleneva maksusumma märkimine arvestusdokumentidesse või mõnele muule samaväärsele teabekandjale” — käsiteletaval juhul tollimaksude ja aktsiiside üldseaduse artikli 1 punkt 6 mida on ühtlustatud 18. juuli 1977. aasta kuningliku dekreediga ja kinnitatud 6. juuli 1978. aasta tollimaksude ja aktsiiside seadusega ning 1. jaanuarist 1994 asendatud 22. detsembri 1989. aasta tollimaksude ja aktsiiside üldseaduse muutmise seaduse artikli 1 punktiga 4,
                           ja
                        
                     
                           —
                        
                        
                           eeskirjad tollivõlast tulenevate maksusummade suhtes arvestuskande tegemise kohta ja nende summade tasumise tingimused tulenevad Euroopa Ühenduse määrustest — käsiteletaval juhul tollimaksude ja aktsiiside üldseaduse artikkel 3, mida on ühtlustatud 18. juuli 1977. aasta kuningliku dekreediga ja kinnitatud 6. juuli 1978. aasta tollimaksude ja aktsiiside seadusega ning 1. jaanuarist 1994 asendatud 22. detsembri 1989. aasta seaduse maksude kehtestamise kohta (Wet houdende fiscale bepalingen, Belgisch Staatsblad, 29.12.1993, lk 21141) artikliga 72,
                        
                     siis võib tolliasutus väita, et tema poolt tollimaksusumma kandmine vormile 1552 B või PLDA andmebaasi (1) ja kõik kanded tollimaksusummade kohta, olenemata sellest, millisel andmekandjal need on kajastatud, kujutavad endast arvestuskannet tolliseadustiku artikli 217 lõike 1 tähenduses?
            
         
               3.
            
            
               Juhul kui tolliasustuse kanne vormil 1552 B kujutab endast arvestuskannet tolliseadustiku artikli 217 lõike 1 tähenduses, siis kas tolliseadustiku artiklit 217 tuleb tõlgendada nii, et ainult konkreetse tollivõlast tuleneva maksusumma kandmine vormile 1552 B kujutab endast arvestuskannet tolliseadustiku artikli 217 lõike 1 tähenduses?
            
         
      (1)  Paberivaba tollimaksude ja aktsiiside andmebaas.